Ek het die rustigheid baie geniet. Ek het veilig gevoel en kon my paar dae baie geniet. Sal dit vir mense aanbeveel.
Miskien 'n opgegradeerde TV. Sou graag die bedkassie wou gebruik. Alles in ag genome 'n wonderlike verblyf vir 'n kort vakansie in Kaapstad. Waarde vir geld.
Dit is 'n netjiese kamer, maar baie klein en min beweegruimte. WiFi-wagwoord het nie gewerk nie. Kort 'n ekstra kombers.
Het baie lekker gekuier. Wil net 'n voorstel maak dat die matras van bed vervang word met 'n sagter matras, want huidige een is hard.
Die plek was mooi skoon en daar is als wat 'n mens nodig het. Het baie lekker gekuier. Sal dit beslis aanbeveel vir mense wat 'n bietjie wil wegbreek.
Was heerlik rustig en alles wat jy vra van 'n plek om te kan wegbreek en te kan ontspan. Die eienaar is baie gasvry.
Alles was perfek by die huisie, dit was lekker op die water en was so rustig en het 'n warm atmosfeer geskep. Sal enige tyd weer gaan.
Die sakpas eenheid is baie klein en beknop - ideaal vir 'n nag of twee se oorblyf, maar beslis nie 'n opsie vir 10 dae nie.
Die sakpas eenheid is baie netjies maar baie klein en beknop. As jy van die kamer na die patio wil gaan moet jy deur die badkamer/toilet loop. Dis werklik baie ongerieflik as iemand in die badkamer besig is en jy wil vanaf die kamer na die patio of vice versa beweeg. Die tweeplaatstofie en braaipan is op die patio en as die weer nie saamspeel nie, is dit onplesierig om kos te maak. Die kamer is veels te klein om nog as kombuis ook te dien. Daar is ook geen gemakstoele waarop jy voor die TV kan ontspan nie - 'n regop riempiestoel en 'n plastiese stoel word vir die doel ingespan. Dit is 'n ideale plek om te oornag, maar ek sal dit baie beslis nie aanbeveel vir 'n langer verblyf vir twee persone nie.
Dit was 'n aangename plek, ons is mooi verwelkom en tuisgemaak. Dit is net die DStv was nie soos beskryf en daar is net Engelse leesboeke maar verder was ons baie tevrede met die verblyf.
Waterways is op die perfekte plek geleë. Dit is ook maklik om vandaar af Kaapstad, Stellenboch en Paarl toe te ry.
Ek sal dit aanraai vir enige persoon, dis baie gerieflik en rustige plekkie, die natuur was ook pragtig.
Ons het gevoel dat die bed opgegradeer kan word. Die kroeg yskas is te klein indien jy vir meer as een aand oorslaap. Dit sal lekker wees om volle DStv te hê vir ontspanning saans na 'n lang dag. Daar moet ook melding gemaak word van die trappe na die slaapgedeelte wat nie geskik sal wees vir gestremde persone nie. Verder heerlik rustig langs die meer.
Dit is netjies en skoon daar. Die uitsig oor die marina is baie mooi. Ons was baie min daar want ons het rondgery na verskillende dorpe en strande.
Die spasie is baie beperk vir twee mense, die geriewe soos byvoorbeeld DSTV of SABC is glad nie geskik vir ontspaning nie. Die geriewe vir kosvoorbereiding is ook baie beperk, dit is meer vir iemand wat al die etes sal koop as wat dit vir iemand is wat self wil kos maak. Die badkamer en toiletarea is ook baie beperk.
Ons het 'n heerlike ervaring by Waterways gehad. Saggeaarde gasvrouens. Perfek. Die uitsig oor die dam was wonderlik, die kamer was ruim en die bed lekker. Kortweg: 'n Perfekte plek. Kaapstad is naby, maar ver genoeg om van die stadsgedruis te ontsnap. Ons kan dit aanbeveel. As ons weer in Suid-Afrika gaan kuier, sal ons beslis weer by Waterways tuisgaan.
Vir kort verblyf was Waterways ideaal. Die plasing van die TV op 'n kas langs die bed was ongemaklik. Sou beter wees as die TV teen die muur geïnstalleer was. Nie gemaklik om op die bed te sit en TV kyk nie. Dis 'n mooi area en mens kan veilig gaan stap. Dit is ook heel aangenaam om op die stoep langs die water te sit en lees en die verbygaande kano's en eende sorg vir 'n rustige atmosfeer. Ons moes die Amerikaanse Ambassade besoek en Waterways was gerieflik naby geleë.
Dit bied waarde vir geld. Vriendelik ontvang. Dit is 'n rustige, stil en veilige huis waar mens tuis voel. As jy wil ontspan en wegbreek van die gewoel, kan jy by Waterways ontspan en die berge en water waardeer.
Die meeste besienswaardighede is nabygeleë. Wat 'n voorreg was dit nie om in Waterways tuis te gaan nie. Leslie is voorwaar 'n aangename persoon. Die akkommodasie was perfek vir die paar dae wat ons in die Kaap was. Die diens was absoluut puik en alles was so netjies. Ons albei kon lekker uitrus en sal Waterways vir enige persoon aanbeveel.
Dit was heerlik om vroegoggend te kon roei. Hulle het gasvrye diens, pragtige uitsigte en 'n goeie ligging. Dit maak Waterways 'n lekker tuiste vir 'n wegbreek. Die eenheid waarin ons was is egter effe beknop, maar met 'n paar verbeterings kan dit ideaal ingerig word.
Lieflike rustige en pragtige omgewing. Kan amper nie glo jy is in die middel van 'n stad nie. Kamer kan dalk klein raak as jy beplan om baie tyd daar te spandeer, veral vir selfsorg. Uiters skoon en netjies met vriendelike gasvrou en voldoende sekuriteit. Definitief op "besoek weer" lys geplaas.
Baie aangenaam en naby Kaapstad en al die mooi natuur in die omliggende area. Dis net 'n plesier om daar te bly.
Waterways sal beslis aan elkeen aanbeveel word wat vir `n tyd in die Kaap wil wees. Ons het dit reeds aan ons dogter aanbeveel en sal Waterways altyd wil besoek sou ons in die Kaap kom.
Ons het Waterways net gebruik vir slaapplek. Was baie lekker om in die oggend op die stoep te sit met 'n koppie koffie en die berg te sien en oor die Marina te kyk.
Lieflike plek, sou so graag nog 'n paar dae wou bly net om daar langs die water met die eende te ontspan.
Alhoewel dit 'n baie pragtige blyplek met goeie sekuriteit en baie mooi uitsig het, was daar een of twee negatiewe punte. Wat betref DStv, moet jy kyk wat die eienaar kyk, en daar is geen skoonmaakdiens nie. Ten spyte hiervan, sal ek enige tyd enige iemand aanraai om by Waterways te vertoef: dis 'n baie pragtige woonplek en omgewing.